

PROJEKTS uz 29.08.2024.

AK 11.09.2024.

domē – 26.09.2024.

sagatavotājs un ziņotājs Kāpa

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par grozījumiem sabiedrisko pakalpojumu līgumos ar SIA “Ādažu ūdens” un SIA “Ādažu namsaimnieks”**

Pašvaldību likuma 4. panta pirmās daļas 1. punkts nosaka, ka pašvaldības autonomā funkcija ir organizēt iedzīvotājiem ūdenssaimniecības, siltumapgādes pakalpojumus neatkarīgi no tā, kā īpašumā atrodas dzīvojamais fonds.

Ādažu novada dome 10.10.2017. pieņēma lēmumu Nr. 224 “Par sabiedrisko pakalpojumu līgumu slēgšanu”, pilnvarojot SIA “Ādažu ūdens” sniegt sabiedriskos ūdenssaimniecības pakalpojumus (ūdensapgādes un notekūdeņu savākšana un novadīšana) Ādažu novada administratīvajā teritorijā, izņemot tās Baltezera ciema un Alderu ciema daļas, kur pakalpojumus sniedz SIA “Rīgas ūdens” un SIA “Garkalnes ūdens”, kā arī noslēdzot par to sabiedrisko pakalpojumu līgumu ar darbības termiņu līdz 10.10.2027.

Ādažu novada dome 22.12.2020. pieņēma lēmumu Nr. 273 “Par sabiedrisko pakalpojumu līgumu slēgšanu ar SIA “Ādažu namsaimnieks””, pilnvarojot SIA “Ādažu Namsaimnieks” sniegt sabiedrisko pakalpojumus siltumapgādes jomā Ādažu novada Ādažu ciemā un Kadagas ciemā, noslēdzot par to sabiedrisko pakalpojumu līgumu ar darbības termiņu līdz 06.01.2026.

Ādažu novada pašvaldības dome 22.07.2022. pieņēma lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens””, un 26.04.2023. pieņēma lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, uzdodot pašvaldības aģentūrai “Carnikavas komunālserviss” (turpmāk - Aģentūra) nodot pašvaldības SIA “Ādažu namsaimnieks” Carnikavas pagasta centralizētās siltumapgādes funkcijas un nodot pašvaldības SIA “Ādažu ūdens” Carnikavas pagasta centralizētās ūdenssaimniecības funkcijas līdz 2024. gada 31. oktobrim.

Pamatojoties uz Pašvaldību likuma 4. panta pirmās daļas 1. punktu, Ūdenssaimniecības pakalpojuma likuma 6. panta pirmo daļu, likuma “Par sabiedrisko pakalpojumu regulatoriem” 1. pantu, Eiropas Komisijas 2011. gada 20. decembra lēmumu par Līguma par Eiropas Savienības darbību 106. panta 2. punktu, kā arī Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

* 1. Pilnvarot SIA “Ādažu ūdens” (reģ. Nr. 40003929148, adrese: Gaujas iela 16, Ādaži, Ādažu novads) ar 2024. gada 1. novembri sniegt sabiedriskos pakalpojumus (ūdensapgāde, notekūdeņu savākšana, attīrīšana un novadīšana) Carnikavas pagasta Carnikavā, Lilastē, Garciemā, Mežgarciemā un Kalngalē.
  2. Pilnvarot SIA “Ādažu namsaimnieks” (reģ. Nr. 40003422041, adrese: Gaujas iela 16, Ādaži, Ādažu novads) ar 2024. gada 1. novembri sniegt siltumapgādes sabiedriskos pakalpojumus Carnikavas pagasta Carnikavā.
  3. Centrālās pārvaldes Juridiskajai un iepirkumu nodaļai viena mēneša laikā no šī lēmuma pieņemšanas sagatavot vienošanās projektus par grozījumiem sabiedrisko pakalpojumu līgumos, kas noslēgti starp pašvaldību, SIA “Ādažu ūdens” un SIA “Ādažu namsaimnieks”.
  4. Pilnvarot domes priekšsēdētāju parakstīt 3. punktā minētās vienošanās.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Noraksti:

JIN, CKS, AŪ, Ā, IDRV @